TMB กำไร Q2/61 หดตัว 13% เหลือ 2.03 พันลบ. เหตุค่าใช้จ่ายพุ่ง-ตั้งสำรองฯ เพิ่ม
TMB กำไร Q2/61 หดตัว 13% เหลือ 2.03 พันลบ. เหตุค่าใช้จ่ายพุ่ง-ตั้งสำรองฯ เพิ่ม
20 ก.ค. 2561

ธนาคารทหารไทย จำกัด (มหาชน) หรือ TMB และบริษัทย่อย ประกาศผลการดำเนินงานงวดไตรมาส 2/2561 สิ้นสุดวันที่ 30 มิถุนายน 2561 มีกำไรสุทธิดังนี้

โดยผลการดำเนินงานในไตรมาส 2 ปี 2561 ปรับตัวลดลงเนื่องจากบริษัทมีค่าใช้จ่ายดอกเบี้ยเพิ่มขึ้นร้อยละ 3.4 จากไตรมาสก่อน และร้อยละ 4.5 จากปีก่อนมาอยู่ที่ 2,600 ล้านบาท เป็นผลมาจากต้นทุนทางการเงิน (cost of fund) ที่สูงขึ้นและปริมาณเงินฝากที่เพิ่มขึ้น
ขณะที่ บริษัทมีการตั้งสำรองเพิ่มขึ้น เพื่อบริหาร NPL อย่างรอบคอบ โดยมีเป้าหมายในการคงค่าเผื่อหนี้สงสัยจะสูญต่อสินเชื่อด้อยคุณภาพ (Coverage Ratio) ในระดับสูง และคำนึงถึงฐานะทางการเงินที่มีคุณภาพ ธนาคารได้ดำเนินการแก้ปัญหา NPLs ผ่านการ write-off อย่างต่อเนื่อง เนื่องจากกลไกอื่นๆ ในการแก้ปัญหาสินเชื่อด้อยคุณภาพยังคงชะลอตัว ส่งผลให้การตั้งสำรองฯ ช่วงครึ่งปี แรกอยู่ที่จำนวน 4,685 ล้านบาท (เพิ่มขึ้นร้อยละ 3.6 จากปีก่อน) และมีการตัดหนี้สูญ (write-off) เพิ่มเติมเป็นจำนวน 4.6 พันล้านบาท ส่งผลให้Coverage ratio ทรงตัวที่ร้อยละ 140 ขณะที่ NPL ratio อยู่ที่ร้อยละ 2.37
 
อนึ่งก่อนหน้านี้ นักวิเคราะห์ บล.อาร์เอชบี (ประเทศไทย) ระบุในบทวิเคราะห์ แนะนำ “ซื้อ” หุ้น TMB ด้วยราคาเป้าหมาย 2.90 บาทต่อหุ้น โดยคาดว่าไตรมาส 2/61 จะมีกำไร 2,400 ล้านบาท เติบโต 2% เมื่อเทียบจากปีก่อน และโต 4% เมื่อเทียบจากไตรมาสก่อน
ทั้งนี้ถือว่าเป็นการเติบโตต่อเนื่องจากสินเชื่อที่เติบโตดีขึ้น และรายได้จากค่าธรรมเนียมที่เติบโตดีจากการขายประกันชีวิต ซึ่งรายได้ตรงนี้จะเด่นกว่าคนอื่น อย่างไรก็ดียังต้องระวังเรื่องการตั้งสำรองฯ ทั้งนี้ TMB ยังทำกำไรได้ดี ทำให้จัดเป็นหุ้น Laggard play